1 उंद दिया येसु तनाङ कग़यवालोरिन वेहतोग़, "पापम कीयनाह तेग़्हतनव पोल्लोङ मनदनुङे! मति बोग़ मीकु पापमतेके ओसीस्तोग़, ओन्क देवुळ पका सिक्सा ईयग़ा. 2 बोग़ आयि उड्लोर पेकोरा लेह्का नाक नमवालोरग्डाहि बोन आय वग़ोनु, पापम कीयलाह तेग़्हतना मुने, ओना वेळेटगा पका पूहतद जेता बंडातुन दोहचि, ओन सम्दुरतगा वाटिस ईतेकतेला बेसे आयग़ा. 3 अदिनेनाह्क मीवा ताकमुळते उसर मन्ह्टु.
"मीवा तोळतोग़ गल्ति कीतेके ओन तेर्हाटु. ओग़ तना कीता गल्तिताह मलतेके, ओना गल्तितुन मापि कीम्ह्टु. 4 ओग़ उंदिय दिया एळुङ मल्काङ मीवा विरुदते पापम कीसि, ओसो वने एळुङ मल्काङ मियगा वासि 'नना चुकतन, इंजेक अद्रम केवोन,' इनजोर इतेके, ओन मापि कीम्ह्टु," इनजोर वेहतोग़.
5 इदिन पया केंजिस, "मावा विस्वसतुन बेर्सिह कीसीम सामि," इनजोर बळयिर येसुसामिन इतोर. 6 इतस्के येसुसामि इतोग़, "मीवा विस्वस नूङमेटा मतेके वने, मीट इद बेरा ताळ मरातुन, 'कुळ्ह वासि, सम्दुरतगा निल्म' इनजोर वेहतेके, अद मीवा पोल्लोतुन केंजग़ा.
7 "इंजेके मियग्डाहि बोना तेला लोतगा ओर्युलतोग़ मनदनोग़, ओग़ पूहतलाह आयि, इलवेक इसि कोंदानके आय अनेग़. अनजि तना कबळतेनाह लोन मल्स वातस्के, 'वाता वावाय गाटो तिनदलाह उदा रा' इनजोर माल्काल ओन इनोग़ आयनोग़. 8 मति 'नयेनाह्क गाटो अटा, जगा केग़्स नना तिनाह्जोम नाक वांटिस ईम. ताना पया निमा तिन' इनजोर इनदनोग़. 9 ओसो नना वेहतद कबळतुन कीतोग़ इनजोर ओर्युलतोन 'बेस कीतिन!' इनजोर इनोग़ आयनोग़. 10 अद्रमे मीटवने देवुळ वेहतद पूरा कबळतुन मारिह कीतस्के, 'माटु मान दोर्कना मुर्तिय लायक आयोम! माक बेद कबळ कीयनद मता, अदे कबळतुन कीतोम,' इनजोर इन्ह्टु," इनजोर येसु वेहतोग़.
ओसो ओन, "तेदिस अन! निमा नाक विस्वस कीतिन, अदिनेनाह्क सव्रेम आतिन," इतोग़.
देवुळता राजेम बेद्रम वायग़ा?
मति ताना मुने नना पका तिपल आयकन. इद पीळतोर मन्कलोर नाक पास्कनुर.
